શહેરની બી.આર.જી મેડીકલ ઇન્સ્ટિટ્યૂટ અંતર્ગત કાર્યરત ઉર્મિ દિવ્યાંગ સ્કૂલ, રીસર્ચ એન્ડ થેરાપી સેન્ટરના વિવિધ થેરાપી એકમોનો શુભારંભ બુધવારે કરવામાં આવ્યો હતો. જેમાં શહેરના મેયર જીગીશાબેન શેઠના હસ્તે શુભારંભ કરવામાં આવેલા સેન્ટરમાં ફીઝીયોથેરાપી, ઓક્યુપેશનલ થેરાપી, સ્પીચ થેરાપી અને સેન્સરી રૂમની વ્યવસ્થા ઉપલબ્ધ કરવામાં આવી છે. ઊર્મિ સ્કૂલમાં 150થી વધુ વિદ્યાર્થીઓ અભ્યાસ કરી રહ્યા છે. તેઓ શૈક્ષણિક પદ્ધતિની સાથે પેપરબેગ, પગલુંછણીયા, કોડિયા અને ફાઇલ જેવી વિવિધ હસ્તકલાઓ પણ શીખવવામાં આવે છે.